b"\n_START_ARTICLE_\nI Believe in You (pesem, Kylie Minogue)\n_START_SECTION_\nSestava in snemanje\n_START_PARAGRAPH_\nPesem \xc2\xbbI Believe in You\xc2\xab\xc2\xa0je disko ljubezenska pesem hitrega tempa z velikim poudarkom na sintetizatorju. V besedilu pesmi, pri pisanju katerega je sodelovala tudi sama, Kylie Minogue opisuje, da ne verjame nikomur, razen svojemu ljubimcu. Pesem, ki so jo na za\xc4\x8detku napisali za kompilacijo Ultimate Kylie, so posneli poleti leta 2004 v Londonu, Anglija. Pesem spominja na disko pesmi iz osemdesetih iz obdobja novega vala elektro-popa; mnogokrat so glasbeni kritiki izpostavili njeno podobnost s pesmimi glasbene skupine New Order iz osemdesetih._NEWLINE_Pesem se pri\xc4\x8dne z igranjem zborovske melodije na sintetizator. Melodijo igrajo vse do konca pesmi, z izjemo nekaterih verzov. V nadaljevanju pesmi v ozadju dodajo bobne in kitare, kar se zopet nadaljuje vse do konca pesmi. V refrenu Kylie Minogue poje zelo visoke tone ob spremljavi z bobnom nakazanega ritma v ozadju. \xc2\xbbObo\xc5\xbeujem jo,\xc2\xab\xc2\xa0je Kylie Minogue povedala o pesmi. \xc2\xbbDose\xc5\xbee vse, kar sem se namenila z njo dose\xc4\x8di, in \xc5\xa1e ve\xc4\x8d.\xc2\xab_NEWLINE_Veliko ljudi je menilo, vklju\xc4\x8dno s Kylie Minogue, da je sodelovanje Babydaddyja in Jakea Shearsa skoraj nemogo\xc4\x8de. \xc2\xbbKo sem sli\xc5\xa1ala za idejo o njunem sodelovanju, sem pomislila: 'No, njun album mi je bil zelo v\xc5\xa1e\xc4\x8d, a sama ne delam tak\xc5\xa1ne glasbe.' Vseeno pa smo se tega takoj lotili in izpadlo je dobro,\xc2\xab\xc2\xa0je dejala.\n_START_SECTION_\nSprejem kritikov\n_START_PARAGRAPH_\nPesem \xc2\xbbI Believe in You\xc2\xab\xc2\xa0je s strani ve\xc4\x8dine glasbenih kritikov prejela pozitivne ocene. Mark Edwards iz revije Stylus Magazine je pesem ozna\xc4\x8dil za \xc2\xbbmojstrovino\xc2\xab\xc2\xa0in \xc2\xbbfantasti\xc4\x8dno vrtitev v formo\xc2\xab\xc2\xa0od njenega prej\xc5\xa1njega albuma, Body Language, ki ga kritiki niso tako hvalili. Joey Rivaldo s spletne strani About.com je menil, da je pesem \xc2\xbbpopolna za radio\xc2\xab. Napisal je \xc5\xa1e, da \xc2\xbb\xc4\x8deprav je minilo \xc5\xbee nekaj \xc4\x8dasa, odkar sem od nje sli\xc5\xa1al tak\xc5\xa1en zvok, a mnogi bi se strinjali, da je bilo vredno \xc4\x8dakati.\xc2\xab\xc2\xa0V svoji oceni je pesmi dodelil tri zvezdice od petih. \xc5\xa0e en novinar spletne strani About.com, Jason Shawahn, je pesmi dodelil pozitivno oceno; ozna\xc4\x8dil jo je za \xc2\xbbeno od najbolj\xc5\xa1ih euro disco del, kar so jih ustvarili od \xc4\x8dasa, ko so bila slednja \xc5\xa1e popularna.\xc2\xab Novinar spletne strani Virgin.net je pesem ozna\xc4\x8dil za \xc2\xbbdokaj pristno in stilsko dovr\xc5\xa1eno sodelovanje\xc2\xab\xc2\xa0Kylie Minogue z Jakeom Shearsom in Babbydaddyjem, dodal pa \xc5\xa1e, da \xc2\xbbkljub pomanjkanju res vabljivih delov (ali zanimivega besedila) pesem kar zanimivo delo\xc2\xab\xc2\xa0zaradi \xc2\xbbdelov z bas kitarami in bobni.\xc2\xab_NEWLINE_Pesem je bila leta 2005 nominirana za avstralsko nagrado ARIA Award, in sicer v kategoriji za \xc2\xbbnajbolj\xc5\xa1o pop pesem\xc2\xab; istega leta je bila Kylie Minogue \xc5\xbee osmi\xc4\x8d zapored nominirana za nagrado v kategoriji za \xc2\xbbnajbolj\xc5\xa1o \xc5\xbeensko glasbenico\xc2\xab. Pesem je bila leta 2006 nominirana za grammyja v kategoriji za \xc2\xbbnajbolj\xc5\xa1e plesno delo\xc2\xab, s \xc4\x8dimer je bila Kylie Minogue \xc5\xbee \xc4\x8detrti\xc4\x8d zapored nominirana za grammyja v tej kategoriji.\n_START_SECTION_\nDose\xc5\xbeki na lestvicah\n_START_PARAGRAPH_\nPesem \xc2\xbbI Believe in You\xc2\xab\xc2\xa0se je 14. oktobra 2004 pri\xc4\x8dela predvajati na radijih, 16. decembra tistega leta pa so jo \xc5\xa1e izdali v Zdru\xc5\xbeenem kraljestvu in \xc5\xbee v prvem tednu zasedel drugo mesto na britanski glasbeni lestvici; v prvem tednu od njegovega izida se je bolje prodajal le dobrodelni singl\xc2\xa0\xc2\xbbDo They Know It's Christmas?\xc2\xab\xc2\xa0glasbene skupine Band Aid 20. \xc5\xa0e \xc5\xa1tiri tedne je pesem ostala med prvimi desetimi pesmimi na lestvici, \xc5\xa1est tednov pa je bil najve\xc4\x8dkrat predvajani singl na britanskih radijih; vsega skupaj pa je na lestvici ostal sedemnajst tednov. Na avstralski glasbeni lestvici je pesem zasedla \xc5\xa1esto mesto in nazadnje za uspe\xc5\xa1no prodajo tamkaj prejela zlato certifikacijo. V ve\xc4\x8dini evropskih dr\xc5\xbeav je pesem po\xc5\xbeela precej uspeha; na lestvicah v ve\xc4\x8dini dr\xc5\xbeav je zasedla eno od prvih desetih mest. Na francoski lestvici pa pesem ni bila tako uspe\xc5\xa1na, saj singl komercialno ni bil na voljo do naslednjega leta in so ga v tistem \xc4\x8dasu lahko kupili le v tujini._NEWLINE_Tudi v Zdru\xc5\xbeenih dr\xc5\xbeavah Amerike pesem ni bila tako uspe\xc5\xa1na; na lestvico Billboard Hot 100 se sploh ni uvrstila. Kljub temu je zasedla tretje mesto na Billboardovi lestvici Hot Dance Airplay. S singlom je Kylie Minogue zopet postala popularnej\xc5\xa1a na ameri\xc5\xa1kem plesnem trgu (njena zadnja pesem,\xc2\xa0\xc2\xbbChocolate\xc2\xab, na ameri\xc5\xa1kih lestvicah ni po\xc5\xbeela veliko uspeha). Vseeno pa pesem drugod kot na plesnem trgu v ZDA ni po\xc5\xbeela veliko uspeha. Na novozelandski lestvici je pesem debitirala na osemintridesetem mestu in se \xc4\x8dez dva tedna povzpela na devetindvajseto. Po petih tednih se pesem na lestvico ni ve\xc4\x8d uvrstila._NEWLINE_Singl je po svetu prodal ve\xc4\x8d kot 2.400.000 izvodov in tako postal \xc5\xa1tirideseti najbolje prodajan singl leta 2005.\n_START_SECTION_\nVideospot\n_START_PARAGRAPH_\nVideospot za pesem \xc2\xbbI Believe in You\xc2\xab\xc2\xa0je futuristi\xc4\x8den videospot, ki ga je re\xc5\xbeiral Vernie Yeung. Videospot vklju\xc4\x8duje Kylie Minogue v studiu, polnem barvitih neonskih lu\xc4\x8di. Razdeljen je bil na \xc5\xa1tiri dele: prva dva vklju\xc4\x8dujeta Kylie Minogue v sferi z mnogimi neonskimi lu\xc4\x8dmi, v tretjem Kylie Minogue preprosto ple\xc5\xa1e pred psihadeli\xc4\x8dnim ozadjem, polnim barv, v zadnjem delu pa ple\xc5\xa1e s skupino plesalcev, oble\xc4\x8denih v raznobarvne kostume. Med videospotom Kylie Minogue zamenja tri kostume, vedno pa je podobno nali\xc4\x8dena in ima le dve razli\xc4\x8dni frizuri._NEWLINE_Videospot so kritiki hvalili zaradi njegove uporabe visoke tehnologije, ki jih je izpopolnilo Sohovo podjetje The Mill, ki je bilo zadol\xc5\xbeeno tudi za osvetljavo. Z vsako kitico se spremeni tudi barvna sfera v ozadju in spremeni se tudi lu\xc4\x8d. V \xc4\x8detrtem delu videospota so spremljevalne plesalce \xc5\xa1e dodatno osvetlili, da bi Kylie Minogue bolj izstopala._NEWLINE_Videospot so na glasbenih kanalih izdali novembra 2005. Videospot je takoj ob izidu postal uspe\xc5\xa1nica; bil je drugi najve\xc4\x8dkrat predvajani videospot na britanskih in najbolje predvajani na evropskih glasbenih kanalih. Celotna verzija videospota za pesem \xc2\xbbI Believe in You\xc2\xab\xc2\xa0je komercialno iz\xc5\xa1la tudi na CD-ju s singlom in na digitalni izdaji singla, ki vklju\xc4\x8dujeta tudi remixa pesmi Myla in Skylarka. Videospot je decembra 2004 iz\xc5\xa1el tudi na DVD-ju kompilacije Ultimate Kylie.\n_START_SECTION_\nRemixi\n_START_PARAGRAPH_\nIzdali so tri uradne remixe pesmi \xc2\xbbI Believe in You\xc2\xab, s katerimi so promovirali pesem. Mylo je posnel dva remixa, vokalni remix in navadni remix, ki vklju\xc4\x8duje originalne vokale, a druga\xc4\x8dno uporabo bas kitar, sintetizatorja in nekaterih elektri\xc4\x8dnih kitar. Oba remixa sta s strani glasbenih kritikov ob izidu prejela v glavnem pozitivne ocene. Novinar spletne strani About.com je pesem opisal kot \xc2\xbbelektro potovanje\xc2\xab\xc2\xa0in jo ozna\xc4\x8dil za \xc2\xbbpopoln remix za vse DJ-je tam zunaj.\xc2\xab Skylarkov je vklju\xc4\x8deval druga\xc4\x8den ritem in je po mnenju novinarja s spletne strani About.com \xc2\xbbbolj primeren za klube\xc2\xab\xc2\xa0kot \xc2\xbbtema\xc4\x8dnej\xc5\xa1i\xc2\xab\xc2\xa0Mylov remix._NEWLINE_Vsi trije remixi so vklju\xc4\x8deni na CD s singlom in digitalni razli\xc4\x8dici singla; obe so izdali decembra 2004. Oba remixa sta bila dokaj uspe\xc5\xa1na na brazilski glasbeni lestvici, kjer sta oba zasedla prvo mesto, pa tudi na ameri\xc5\xa1ki lestvici. Leta 2007 so dokaj druga\xc4\x8dno verzijo pesmi vklju\xc4\x8dili v ITV-jevo oddajo The Kylie Show, in sicer v epizodo, ki so jo izdali 10. novembra v sklopu promocije njenega albuma X. Nova verzija pesmi je bila bolj elektronska kot plesna, Kylie Minogue pa jo je med drugim izvedla tudi na svoji turneji KylieX2008.\n_START_SECTION_\nB-stran\n_START_PARAGRAPH_\nPesem \xc2\xbbB.P.M.\xc2\xab\xc2\xa0so izdali kot B-stran komercialne razli\xc4\x8dice pesmi \xc2\xbbI Believe in You\xc2\xab. Pesem sta producirala Richard Stannard in Julian Gallagher (poznana tudi pod imenom BiffCo), v sodelovanju z njima pa jo je napisala tudi Kylie Minogue. Najprej je bila pesem naslovljena \xc2\xbbSunset River\xc2\xab, napisala pa sta jo le Richard Stannard in Julian Gallagher. Ko sta pri\xc4\x8dela sodelovati s Kylie Minogue, so dodali ve\xc4\x8d besedila in spremenili glasbo. Najprej so pesem nameravali izdati preko albuma Body Language leta 2003, vendar so jo izdali \xc5\xa1ele leto dni kasneje preko kompilacije Ultimate Kylie. Pesem \xc2\xbbB.P.M.\xc2\xab\xc2\xa0je bila ena od mnogih pesmi, za katere so razmi\xc5\xa1ljali, da bi jih vklju\xc4\x8dili na album kot novo pesem, vendar so jo nazadnje izdali kot B-stran pesmi \xc2\xbbI Believe in You\xc2\xab.\n_START_SECTION_\nNastopi v \xc5\xbeivo\n_START_PARAGRAPH_\nKylie Minogue je s pesmijo \xc2\xbbI Believe in You\xc2\xab\xc2\xa0nastopila na svojih turnejah Showgirl: The Greatest Hits Tour in Showgirl: The Homecoming Tour. Leta 2007 je pesem kot balado izvedla tudi v svoji oddaji The Kylie Show, kasneje pa \xc5\xa1e med turnejama KylieX2008 in North American Tour 2009. Leta 2011 je med svojo turnejo Aphrodite World Tour zopet izvedla originalno pesem."